Лангстън Хюс
Да бъдеш нещо

Превод от английски: Николай Попов, —

chitanka.info

Малко момиче,

което мечтае за малък роял

(и не знае, че има „Щайнбег“ по-голям, по-хубав),

което мечтае да свири на малък роял,

проснал опашатото си тяло на пода,

а не застанал прав като просто пиано,

като момче, наказано в ъгъла,

и отпраща музика

нагоре по стълбите и надолу по стълбите,

и навън,

може да слиса дори Хейзъл Скот[1],

която може би минава.

О.

Малко момче,

което мечтае за боксовите ръкавици,

носени от Джо Луис[2],

ръкавиците, които изпратиха

две дузини мъже на пода,

нокаут.

Бам. Боп. Моп.

Казват,

всякога има място

на върха.

[1] Прочута американска негърка пианистка. ↑

[2] Американски негър, бивш световен шампион по бокс. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.